|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2025. április 15 - ei rendes**

**ülésére**

|  |  |
| --- | --- |
| **Tárgy:** | Döntési javaslat a 2024. évi növényesítési pályázattal kapcsolatos – az elszámolási határidő meghosszabbítására vonatkozó – kérelmekről |

**Készítette:**

Pásztor Dóra

referens

**Törvényességi szempontból kifogást nem emelek:**

dr. Mészáros-Rajczi Andrea

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges**

**Tisztelt Bizottság!**

Budapest Főváros VII. Kerület Erzsébetváros Önkormányzat Képviselő-testületének Városüzemeltetési Bizottsága (továbbiakban Bizottság) a lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V. 31.) önkormányzati rendeletben (a továbbiakban: Rendelet) foglaltak alapján pályázatot írt ki (1. melléklet) kerületi lakóközösségek és önkormányzati intézmények növényesítésének támogatására a 2025. évi költségvetésben biztosított 8.000.000 forintos támogatási keret erejéig a 116/2024. (III.19.) határozatával (2. melléklet).

A pályázati kiírás közzététele a helyben szokásos módon megtörtént. A pályázatok benyújtásának határideje: a támogatási keret kimerüléséig, de legfeljebb 2024. október 31. napjáig tartott.

A pályázatok elbírálásra, a támogatási szerződések megkötésre kerültek.

1. **1074 Budapest VII. Csengery utca 8. Társasház**

A Bizottság 2024. szeptember 10. napján kelt 286/2024. (IX.10.) határozatában (3. melléklet) 160.000,- Ft összegű vissza nem térítendő támogatásról döntött az 1074 Budapest, Csengery utca 8. Társasház részére a 2024. évi növényesítési pályázat keretében benyújtott pályázattal kapcsolatban.

A támogatási szerződés (4. melléklet) 2024. november 21. napján került aláírásra.

A Társasház közös képviselője 2025. március 4. napján benyújtott kérelemmel (5. melléklet) fordult Önkormányzatunkhoz, melyben kérelmezte az elszámolási határidő 3 hónappal történő meghosszabbítását a pályázati felhívás 1. mellékletének 8.10. pontjára, valamint a támogatási szerződés II. 5. pontjára hivatkozva.

A pályázattal történő elszámolás benyújtásának határideje a támogatási szerződés aláírásától számított 120. nap.

Mindezek alapján az elszámolási határidő 2025. március 21. napja.

Az elszámolás hosszabbítás iránti kérelem benyújtásának oka, hogy a pályázatban megjelölt magaságyást készlethiány miatt nem tudták beszerezni valamint a kőműves munkálatok elvégzésére nem találtak szakembert.

A támogatás összege, a támogatási intenzitás nem változik.

A változás új támogatási szerződés megkötésével kezelhető tekintettel arra a tényre, hogy a Bizottság döntésének időpontjában a támogatási szerződés már nincs hatályban.

Mindezek alapján az elszámolási határidő **2025. június 21**. napjában való meghatározását javasoljuk a Tisztelt Bizottság részére.

1. **1072 Budapest VII. Akácfa utca 27-29. Társasház**

A Bizottság 2024. október 22. napján kelt 334/2024. (X.22.) határozatában (6. melléklet) 392.727,- Ft összegű vissza nem térítendő támogatásról döntött az 1072 Budapest, Akácfa utca 27-29. Társasház részére a 2024. évi növényesítési pályázat keretében benyújtott pályázattal kapcsolatban.

A támogatási szerződés (7. melléklet) 2024. december 04. napján került aláírásra.

A Társasház közös képviselője 2025. március 21. napján benyújtott kérelemmel (8. melléklet) fordult Önkormányzatunkhoz, melyben kérelmezte az elszámolási határidő 3 hónappal történő meghosszabbítását a pályázati felhívás 1. mellékletének 8.10. pontjára, valamint a támogatási szerződés II. 5. pontjára hivatkozva.

A pályázattal történő elszámolás benyújtásának határideje a támogatási szerződés aláírásától számított 120. nap.

Mindezek alapján az elszámolási határidő 2025. április 03. napja.

Az elszámolás hosszabbítás iránti kérelem benyújtásának oka, hogy szükséges megvárni a növények ültetéséhez szükséges kedvező időjárási feltételeket.

A támogatás összege, a támogatási intenzitás nem változik.

A változás új támogatási szerződés megkötésével kezelhető tekintettel arra a tényre, hogy a Bizottság döntésének időpontjában a támogatási szerződés már nincs hatályban.

Mindezek alapján az elszámolási határidő **2025. július 03**. napjában való meghatározását javasoljuk a Tisztelt Bizottság részére.

Kérem a Tisztelt Bizottságot az előterjesztés megtárgyalására és a határozati javaslatok elfogadására.

**Határozati javaslatok**

**I.**

**Budapest Főváros VII. Kerület Erzsébetváros Önkormányzat Képviselő-testületének Városüzemeltetési Bizottsága .../2025. (IV. 15.) határozata az 1074 Budapest, Csengery utca 8. Társasház 2024. évi növényesítési pályázatával kapcsolatos kérelméről**

Budapest Főváros VII. Kerület Erzsébetváros Önkormányzat Képviselő-testületének Városüzemeltetési Bizottsága úgy dönt, hogy:

1. a 2024. évi növényesítési pályázattal kapcsolatban az **1074 Budapest, Csengery utca 8. Társasház** (a továbbiakban: Társasház) kérelmére tekintettel Budapest Főváros VII. Kerület Erzsébetváros Önkormányzat Képviselő-testületének Városüzemeltetési Bizottsága 286/2024. (IX.10.) határozata alapján a Társasház eredetileg 2024.11.21. napján aláírt, hatályát vesztett támogatási szerződésben rögzített **elszámolási határidejét 2025. június 21. napjában határozza meg.**
2. felkéri a Polgármestert, hogy gondoskodjon a határozati javaslat 1. pontjának megfelelően az új támogatási szerződés megkötéséről.

**Felelős:** Niedermüller Péter polgármester

**Határidő:** 1. pont tekintetében 2025. árilis 15.

2. pont tekintetében 2025. április 30.

**II.**

**Budapest Főváros VII. Kerület Erzsébetváros Önkormányzat Képviselő-testületének Városüzemeltetési Bizottsága .../2025. (IV. 15.) határozata az 1072 Budapest, Akácfa utca 27-29. Társasház 2024. évi növényesítési pályázatával kapcsolatos kérelméről**

Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy:

1. a 2024. évi növényesítési pályázattal kapcsolatban az **1072 Budapest, Akácfa utca 27-29. Társasház** (a továbbiakban: Társasház) kérelmére tekintettel Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága 334/2024. (X.22.) határozata alapján a Társasház eredetileg 2024.12.04. napján aláírt, hatályát vesztett támogatási szerződésben rögzített **elszámolási határidejét 2025. július 03. napjában határozza meg.**
2. felkéri a Polgármestert, hogy gondoskodjon a határozati javaslat 1. pontjának megfelelően az új támogatási szerződés megkötéséről.

**Felelős:** Niedermüller Péter polgármester

**Határidő:** 1. pont tekintetében 2025. április 15.

2. pont tekintetében 2025. április 30.

Budapest, 2025. március 27.

dr. Jávori Péter

Városüzemeltetési Iroda vezetője

Az előterjesztés mellékletei:

* 1. melléklet: pályázati felhívás és mellékletei
* 2. melléklet: 116/2024. (III.19.) határozat a növényesítési pályázat kiírásáról
* 3. melléklet: Csengery utca 8. TH VÜB határozat 286/2024. (IX.10.)
* 4. melléklet: Csengery utca 8. TH támogatási szerződés
* 5. melléklet: Csengery utca 8. kérelem elszámolás hosszabbításához
* 6. melléklet: Akácfa utca 27-29. TH VÜB határozat 334/2024. (X.22)
* 7. melléklet: Akácfa utca 27-29. TH támogatási szerződés
* 8. melléklet: Akácfa utca 27-29. kérelem elszámolás hosszabbításhoz